
Διοργάνωση εκδήλωσης με θέμα 
«Ποσοτικά & ποιοτικά εργαλεία έρευνας αγοράς»

Σας προσκαλούμε την Τρίτη, 20 Οκτωβρίου, στις 11.00, στο Αμφιθέατρο 3 του τμήματος Οικονομικών Επιστημών στην εκδήλωση με θέμα «Ποσοτικά & ποιοτικά εργαλεία έρευνας αγοράς» και ομιλητή τον κ. Πασχάλη Τεμεκενίδη, Διευθυντή Ερευνών της Palmos Analysis.
Ο κ. Τεμεκενίδης θα παρουσιάσει επίσης στους φοιτητές τις δραστηριότητες και το έργο της εταιρείας Παλμός Ανάλυσις, αναδεικνύοντας τις προοπτικές απασχόλησης στον χώρο της έρευνας αγοράς και των δημοσκοπήσεων. Παράλληλα, θα συζητηθούν δυνατότητες συνεργασίας με το Τμήμα μέσω θέσεων πρακτικής άσκησης, καθώς και πιθανές ευκαιρίες μελλοντικής επαγγελματικής αποκατάστασης για τους αποφοίτους.

Ο κ. Πασχάλης–Αλέξανδρος Τεμεκενίδης είναι Χημικός Μηχανικός και κάτοχος MSc στην Περιβαλλοντική Τεχνολογία από το UMIST του Μάντσεστερ και MBA για Στελέχη Επιχειρήσεων από το Πανεπιστήμιο Μακεδονίας. Από το 2007 είναι Διευθυντής Ποσοτικών και Ποιοτικών Ερευνών στην εταιρεία ερευνών και δημοσκοπήσεων Παλμός Ανάλυσις, όπου έχει την ευθύνη για τον σχεδιασμό, τον συντονισμό και την υλοποίηση ερευνητικών έργων και στατιστικών αναλύσεων. Παράλληλα, από το 2000 δραστηριοποιείται στον χώρο της εκπαίδευσης ως Υπεύθυνος Προγράμματος Σπουδών και Επικοινωνίας στο Ανατολικό Κέντρο Εκπαίδευσης. Διαθέτει πολυετή εμπειρία στην έρευνα αγοράς, τις δημοσκοπήσεις, τη στρατηγική επικοινωνία και τη διοίκηση έργων, ενώ είναι μέλος της ESOMAR από το 2006.

Θα χορηγηθούν βεβαιώσεις συμμετοχής.


Η Πρόεδρος του Τμήματος
Περσεφόνη Πολυχρονίδου
Καθηγήτρια

